Tónlistarskóli Árnesinga

Foreldraheimsóknavika
2022-01-10 - 2022-01-14
Kennarar hafa samband við foreldra, fara yfir miðsvetrarmat, hvernig nemendum sækist námið og hvað framundan er á vorönn.
Venjulega viljum við fá sem flesta í tíma, en vegna Covid geta kennarar, foreldrar eða nemendur valið þann kost að vera í símasambandi eða tengjast í gegnum netið.
– Ef foreldrar mæta í tíma, vinsamlegast notið grímur og athugið fjarlægðarmörk.

Ritari óskast til starfa frá 1. mars. Umsóknarfrestur til 2. febrúar
2022-02-02
Skólaritari og launafulltrúi

Tónlistarskóli Árnesinga óskar eftir að ráða til starfa ritara í 65% starf frá 1. mars 2022.

Helstu verkefni og ábyrgð

Almenn skrifstofustörf.
Umsjón með reikningshaldi.
Skólaritari er jafnframt launa- og persónuverndarfulltrúi.

Hæfnikröfur

Auk stúdentsprófs er bókhaldsnám eða bókhaldsþekking æskileg.
Góð íslenskukunnátta og góð almenn tölvukunnátta.
Reynsla af launaforritinu H-laun er kostur.
Lipurð í mannlegum samskiptum, samviskusemi og frumkvæði.

Með umsókn fylgi upplýsingar um menntun og starfsreynslu og meðmæli tveggja aðila.

Skólaritari starfar í húsnæði tónlistarskólans Eyravegi 9, Selfossi.
Fastur starfstími skólaritara er kl. 12:00 – 16:00 auk fjögurra morgna í mánuði kl. 8:00 – 12:00 (eða eftir samkomulagi).
Kjör eru samkvæmt kjarasamningi FOSS.

Umsóknarfrestur er til 2. febrúar 2022.
Upplýsingar fást hjá skólastjóra í síma 861-9687 / helga@tonar.is eða aðstoðarskólastjóra í síma 864-1235 / joi@tonar.is, sem einnig taka á móti umsóknum.

Vetrarfrí
2022-02-21 - 2022-02-22
Vetrarfrí verður í Tónlistarskóla Árnesinga mánud. 21. og þriðjud. 22. febrúar.
Þetta eru sömu dagar og í grunnskólum sýslunnar.

Öskudagur - frí vegna starfsdags
2022-03-02
Miðvikudaginn 2. mars fellur niður öll kennsla í tónlistarskólanum vegna starfsdags kennara.

Söngdeildartónleikar í Selfosskirkju
2022-03-10 17:00 - 18:00 (Atlantic/Reykjavik)
Söngdeildartónleikar verða haldnir í Selfosskirkju fimmtud. 10. mars kl. 17:00
Á tónleikunum koma fram einsöngsnemendur, sönghópur og yngri söngnemendur okkar í söngfuglum.
Fjölbreytt og skemmtileg dagskrá og reglulega ánægjulegt að geta boðið aftur gestum á tónleika 🙂
Allir hjartanlega velkomnir!

Miðdeildartónleikar, Eyravegi 9 Selfossi
2022-03-17 18:15 - 19:15
Miðdeildartónleikar verða haldnir í sal skólans að Eyravegi 9 á Selfossi, fimmtud. 17. mars kl. 18:15.
Fram koma nemendur á miðstigi sem leika á ýmis hljóðfæri og dagskráin því mjög fjölbreytt og skemmtileg.
Allir hjartanlega velkomnir!

Nótutónleikar 19. mars í Salnum Kópavogi kl. 13:00 og 15:00
2022-03-19 13:00 - 16:00
Svæðistónleikar Nótunnar (uppskeruhátíðar tónlistarskóla) fara fram í Salnum í Kópavogi 19. mars, kl. 13:00 og 15:00.
Á tónleikunum koma fram nemendur frá Suðurlandi, Suðurnesjum og úr Kraganum og taka þrjú atriði þátt frá Tónlistarskóla Árnesinga.
Kl. 13:00 stíga tvö atriði á svið frá T.Á, þ.e. rytmíska sveitin ÍSA-tríó undir stjórn Vignis Ólafssonar og Arnar Gísli Sæmundsson söngnemandi ásamt Margréti S. Stefánsdóttur kennara sínum. Kl. 15:00 leikur svo gítartríó undir stjórn Birgitar Myschi.
Aðgangur að tónleikunum er ókeypis og allir hjartanlega velkomnir!
Nánari upplýsingar um Nótuna má finna á þessari slóð: Nótan | Kennarasamband Íslands (ki.is)
og í þessari auglýsingu: Svæðistónleikar Nótunnar 2022-A3-prentútgáfa

Framhaldsdeildartónleikar, Eyravegi 9 Selfossi
2022-03-25 17:00 - 18:00
Framhaldsdeildartónleikar verða haldnir í sal skólans að Eyravegi 9 á Selfossi, föstud. 25. mars kl. 17:00
Fram koma nemendur á framhaldsstigi sem leika á ýmis hljóðfæri og dagskráin því mjög fjölbreytt og skemmtileg.
Allir hjartanlega velkomnir!

Prófadagar - engin kennsla
2022-03-30 - 2022-04-01
Prófadagar verða 30. og 31. mars og 1. apríl.
Á prófdögum fellur niður ölla kennsla, en kennarar verða á ferð og flugi að prófdæma nemendu og með sína nemendur í prófum.
Um helmingur nemenda skólans tekur próf á prófadögum, en aðrir nemendur eru staddir á milli prófa. Upplýsingar um hvort nemendur taka próf núna í vor fást hjá kennurum, en kennarar meta hvenær nemendur skulu þreyta próf.

Páskafrí
2022-04-09 - 2022-04-18
Páskafrí verður dagana 9. – 18. apríl.

Sumardagurinn fyrsti - frí
2022-04-21
Sumardagurinn fyrsti verður 21. apríl. – Öll kennsla fellur niður sumardaginn fyrsta.

Vínarbrauðstónleikar strengjadeildar í Árnesi
2022-05-01 11:00 - 12:00
Vínarbrauðstónleikar strengjadeildar verða haldnir í Félagsheimilinu Árnesi sunnud. 1. maí.
Á þessum skemmtilegu tónleikum koma fram strengjasveitir skólans, sellóhópur og allir starfandi fiðlu-, víólu- og selló-Suzukihópar.
Vínarbrauðstónleikar hafa átt fastan sess í tónleikahaldi skólans og verið haldnir nær óslitið í 20 ár. – Heilmikil strengjatónlistarhátíð.
Aðgangur er ókeypis og allir hjartanlega velkomnir!

Skólaslit á kennslustöðum í maí
2022-05-16 - 2022-05-25
Skólaslit verða aftur með hefðbundnu sniði í vor, eftir tveggja ára hlé.
Á hverjum kennslustað eru haldin skólaslit með tónlistarflutningi og afhendingu prófskírteina.
Dagskrá skólaslitanna er skemmtilega ólík og ræðst það af nemendafjölda. Á minnstu kennslustöðunum leika allir nemendur sveitarfélagsins og eru skólaslitin þá um leið vortónleikar nemendanna. Á stærri kennslustöðum eru leikin valin atriði sem sýna þversnið kennslunnar og á Selfossi koma nær eingöngu fram hljómsveitir og samspilshópar.
Allir hjartanlega velkomnir!

Skólaslitin eru 10 alls og verða sem hér segir:
mánud. 16. maí
17:00 – Flúðir – í Félagsheimili Hrunamanna

fimmtud. 19. maí
17:30 – Laugarvatn – í grunnskólanum

föstud. 20. maí
11:00 – Kerhólsskóli
16:00 – Reykholt – í Félagsheimilinu Aratungu

mánud. 23. maí
16:00 – Þjórsárskóli – í Félagsheimilinu Árnesi
18:00 – Stokkseyri/Eyrarbakki – í Barnaskólanum á Stokkseyri
18:00 – Þorlákshöfn – í Þorlákskirkju

þriðjud. 24. maí
16:00 – Flóaskóli – í Þjórsárveri
18:00 – Hveragerði – í Hveragerðiskirkju

miðvikud. 25. maí
18:00 – Selfoss – í Sunnulækjarskóla

Framhaldsprófstónleikar Arnars Gísla í Hveragerðiskirkju
2022-05-17 18:00 - 19:00
Arnar Gísli Sæmundsson lýkur framhaldsnámi í söng í vor með framhaldsprófstónleikum í Hveragerðiskirkju þriðjud. 17. maí kl. 18:00.
Flutt verða verk eftir Árna Thorsteinsson, Caccini, Durante, Schubert, Brahms, Sjöberg, Freddy Mercury, Curtis, Rota, Schönberg, Donizetti og Puccini.
Aðrir flytjendur: Ester Ólafsdóttir meðleikur á píanó og sönghópur tónlistarskólans.
Aðgangur að tónleikunum er ókeypis og allir hjartanlega velkomnir.

Framhaldsprófstónleikar Elísabetar Önnu í Hveragerðiskirkju
2022-05-19 18:00 - 19:00
Elísabet Anna Dudziak lýkur framhaldsnámi í fiðluleik í vor með framhaldsprófstónleikum í Hveragerðiskirkju fimmtud. 19. maí kl. 18:00.
Flutt verða verk eftir Bach, Mozart, Brahms, Bloch og Hellmesberger
Aðrir flytjendur: Miklós Dalmay píanó, Eyrún Huld Ingvarsdóttir fiðla og Hildur Tanja Karlsdóttir fiðla
Aðgangur að tónleikunum er ókeypis og allir hjartanlega velkomnir.

Suzuki-gítar-upprifjunardagur á Selfossi
2022-05-22 11:00 - 15:00
Suzuki-gítar-upprifjunardagur verður haldinn á Selfossi
sunnudaginn 22. maí kl. 11:00 – 15:00, að Eyravegi 9, 3. hæð.
Viðfangsefnið eru bækur 1 – 4.
Skráning er hjá Birgit Myschi, birgit@tonar.is.

Umsóknir nýnema um skólavist 2022 -2023
2022-08-08
Nú er rétti tíminn til að sækja um nám fyrir nýnema veturinn 2022-2023.
Umsóknina finnið þið undir hnappinum UMSÓKN UM SKÓLAVIST, efst á heimsíðunni.
Athugið að sækja má um skólavist allt árið.
Þeir sem sækja um fyrir 1. júní eru í fyrsta hópnum sem tekinn er inn, en við bætum áfram við nemendum eftir því sem rúm leyfir.

Nánari upplýsingar t.d. um kennslugreinar, skólagjöld og kennslustaði má finna hér: Dreifibréf 2022

Skrifstofan opnar 8. ágúst
2022-08-08
Skrifstofa Tónlistarskóla Árneinga opnar eftir sumarleyfi, mánudaginn 8. ágúst kl. 13:00.

Kennsla hefst 29. ágúst 2022
2022-08-29
Hljóðfæra- og söngkennsla hefst 29. ágúst.
Kennarar hafa samband við nemendur sína á starfsdögum 22. – 26. ágúst vegna stundatöflugerðar.

Hóptímar hefjast 5. september
2022-09-05
Allir hóptímar (tónfræðikennsla, hljómsveitaræfingar og samspil) hefjast frá og með 5. september.
Nánari upplýsingar fá nemendur hjá sínum hljóðfæra-/söngkennurum og í nemendaskrá.

Starfsdagar 8. og 9. sept. - engin kennsla
2022-09-08 - 2022-09-09
Fimmtud. 8. og föstud. 9. september fellur niður öll kennsla í Tónlistarskóla Árnesinga, en kennarar sækja kennararáðstefnu í Hörpu.

Foreldraheimsóknavika 19. - 23. sept.
2022-09-19 - 2022-09-23
Foreldraheimsóknavika verður dagana 19. – 23. september.
Gott samband foreldra og kennara getur skipt sköpum um námsframvindu. Við hvetjum því forráðamenn eindregið til að mæta í tíma með barni sínu, og ræða við kennara um verkefni og markmið vetrarins.

Skrifstofan lokuð föstud. 30. sept.
2022-09-30
Skrifstofa Tónlistarskóla Árnesinga verður lokuð föstud. 30. sept.
Ef koma þarf upplýsingum til kennara, vinsamlegast hafið beint samband við þá. – Sjá símanúmer og netföng hér á heimasíðunni undir Starfsmenn.

Skrifstofa skólans lokuð 6. okt. (allan daginn) og 7. okt. f. hád.
2022-10-06 - 2022-10-07
Skrifstofa Tónlistarskóla Árnesinga verður lokuð fimmtd. 6. október, vegna námskeiðs skólastjórnenda og ritara.
Skrifstofan verður líka lokuð föstud. 7. okt. fyrir hádegi.

Ef koma þarf upplýsingum til kennara, vinsamlegast hafið beint samband við þá. – Sjá símanúmer og netföng hér á heimasíðunni undir Starfsmenn.

Strengjamót á Selfossi 7. - 9. okt.
2022-10-07 - 2022-10-09
7. – 9. október verður haldið strengjamót á Selfossi þar sem saman koma um 200 strengjanemendur alls staðar að af landinu.
Að halda utan um eitt svona mót kostar mikinn undirbúning, en Guðmundur Pálsson fiðlukennari heldur um taumana að þessu sinni.
Mótið endar með tónleikum í íþróttahúsi Vallaskóla sunnud. 9. okt. kl. 13:00.

Haustfrí 13. - 17. október
2022-10-13 - 2022-10-17
Dagana 13. – 17. október er haustfrí í tónlistarskólanum. Öll kennsla fellur niður þessa daga.
Sjá: tonlistarskoladagatal-2022-2023.pdf (tonar.is)
Frídagarnir 13. og 14. október falla á sömu daga og í flestum grunnskólum Árnessýslu, FSu og ML.
Mánudagurinn 17. október er einn af fimm frídögum sem falla á skólaárið vegna styttingar vinnutíma tónlistarskólakennara.

Kósý fiðlukvöld í Selfosskirkju
2022-10-26 19:00 - 20:00
Kósý fiðlukvöld í Selfosskirkju | Viðburðadagatal | Sveitarfélagið Árborg (arborg.is)
Tónlistarskóli Árnesinga tekur þátt í Menningarmánuði í Árborg í október.
Miðvikud. 26. október 2022 19:00 – 20:00 leika fiðlunemendur Maríu Weiss ljúfa tóna fyrir gesti Selfosskirkju.
Meðleikari er Miklos Dalmay.
Allir hjartanlega velkomnir!

Sellóhópur og vinir í Bókasafni Árborgar
2022-10-31 16:15 - 17:00
Sellóhópur og vinir spila á Hrekkjavöku | Bókasafn Árborgar, Selfossi | Viðburðadagatal | Sveitarfélagið Árborg (arborg.is)
Tónlistarskóli Árnesinga tekur þátt í Menningarmánuði í Árborg í október.

Mánud. 31. október 2022, kl. 16:15 – 17:00
„Í tilefni Hrekkjavöku halda strengjanemendur frá Tónlistarskóla Árnesinga tónleika á Bókasafni Árborgar, Selfossi.
Með þeim verða kennararnir Guðmundur Kristmundsson á víólu og Uelle Hahndorf á selló. Meðleikari á píanó verður Ester Ólafsdóttir“.
Allir hjartanlega velkomnir!

Blásaradeildartónleikar 4. nóv. í Þorlákskirkju
2022-11-04 18:00 - 19:00
Blásaradeildartónleikar Tónlistarskóla Árnesinga verða haldnir í Þorlákskirkju föstud. 4. nóvember kl. 18:00
Á tónleikunum koma fram blásarasveitir skólans auk smærri samspilshópa.
Aðgangur er ókeypis og allir hjartanlega velkomnir!

Blokkflautudeildartónleikar 7. nóv. í sal skólans Eyravegi 9, Selfossi
2022-11-07 18:30 - 19:30
Blokkflautudeildartónleikar Tónlistarskóla Árnesinga verða haldnir í sal skólans að Eyravegi 9, Selfossi (3. hæð), mánud. 7. nóvember kl. 18:30
Á tónleikunum koma fram blokkflautusveitir skólans auk smærri samspilshópa.
Aðgangur er ókeypis og allir hjartanlega velkomnir!
